kardosdrur/scandi-wiki huggingface dataset:
René Christensen (fodbolddommer)

René Christensen (født 2. august 1969) er en tidligere dansk fodbolddommer. 

Han dømte i Superligaen fra 2001 til 2006, hvor det i alt blev til 63 kampe i landets bedste fodboldrække. Hans debutkamp i Superligaen var den 19. august 2001 i kampen mellem Viborg FF og Vejle BK, der endte 1-2.

Christensen stoppede som dommer i Superligaen, da Dansk Boldspils-Unions Elitedommergruppe valgte ikke at forlænge elite-samarbejdet med ham i sommeren 2006. Christensen ønskede selv for sin del at stoppe som dommer af private årsager.Siden hen arbejdede han på Koldby skole

Eksterne henvisninger 
 René Christensen, all-time Superligastatistik på danskfodbold.com

Referencer 

Fodbolddommere fra Danmark
René Christensen (flertydig)

René Christensen har flere betydninger:

 René Christensen (født 31. oktober 1970) - dansk politiker. Medlem af Folketinget for Dansk Folkeparti.
 René Christensen (fodbolddommer) (født 2. august 1969) – dansk tidligere fodbolddommer.
 René Christensen (fodboldspiller) (født 21. januar 1988) – dansk tidligere fodboldspiller
Ferhan Hasani

Ferhan Hasani (født 18. juni 1990 i Tetovo, Makedonien) med tilnavnet "Buba", er en makedonsk-albansk professionel fodboldspiller, der spiller for FK Shkëndija.

Han har fra 2013–2015 spillet for Brøndby IF. I sin debutkamp mod Odense Boldklub, scorede han det ene målene hvor Brøndby vandt 2-1. Han fik  også en matchvinder-titel da han i 2014 bragte sejren til hans daværende klub Brøndby IF  imod den engelske storklub Liverpool F.C.

Referencer

Eksterne henvisninger 
 

Fodboldspillere fra Nordmakedonien
Fodboldspillere fra VfL Wolfsburg
Fodboldspillere fra Brøndby IF
Restaurant Kokkeriet

Restaurant Kokkeriet er en dansk restaurant, der ligger i Kronprinsessegade i København. Restauranten modtog sin første michelinstjerne i 2006, og ændrede derefter menuen fra klassisk fransk til dansk mad. I 2007 mistede restauranten sin stjerne, men genvandt den i 2009. I juni 2023 mistede Kokkeriet igen deres stjerne. 

Køkkenet blev tidligere ledet af David Johansen, der har vundet Bernard Loiseau Culinary Festival i 2012. Johansen stoppede i april 2017, hvorefter Morten Krogholm overtog som køkkenchef.

Til nytår 2020 havde restauranten tilbudt nytårsmenuer til afhentning efter at have været lukket ned meget af året grundet coronaviruspandemien. Der blev solgt omkring 5.000 menuer, hvilket resulterede i en voldsomt lang kø for at få udleveret maden. Nogle måtte vente i op mod 8 timer, og mange opgav at få udleveret deres bestillinger.

Referencer

Eksterne henvisninger 

 Officiel hjemmeside

Tidligere danske restauranter med Michelin-stjerne
Værtshuse og spisesteder i København
Danske virksomheder etableret i 1999
Indre By (København)
Lanzarote Lufthavn

Lanzarote Lufthavn  er en lufthavn i Spanien. Den er beliggende ved San Bartolomé, fem kilometer sydvest for Arrecife på øen Lanzarote ved de Kanariske Øer.

Om sommeren er der meget chartertrafik med turister. Lavprisflyselskabet Ryanair havde i oktober 2013 omkring 25 ruter fra Alghero, hvilket gjorde det til lufthavnens største operatør. I 2012 betjente lufthavnen 5.168.775 passagerer og havde 44.787 start- og landinger. Det spanske luftvåben Ejército del Aire, driver basen Aeródromo Militar de Lanzarote fra området.

Historie 
Opførslen af lufthavnen begyndte i 1938. Dette skete efter at det spanske luftvåben, Ejército del Aire, i starten af 1930'erne fandt behov for en lufthavn på øen, så det var nemmere at komme til de andre Kanariske Øer og fastlandet, ligesom der var behov for et sted hvor fly kunne mellemlande for at tanke brændstof. Den 24. juli 1941 landede det først fly i lufthavnen, da et Junkers Ju 52 satte hjulene på landingsbanen. 

I 1946 blev lufthavnen godkendt til civil lufttrafik, og efter nogle forbedringer og renoveringer åbnede man året efter den første indenrigsrute. I 1950'erne og starten af 1960'erne udvidede man forpladsen og landingsbanen. I 1965 var landingsbanen blevet asfalteret og var 1.850 meter lang, og udstyret med en midlertidig belysning. I 1969 startede man en gennemgribende renovering og udvidelse af det meste af lufthavnen. En ny lufthavnsterminal og kontroltårn blev opført, og 3. marts 1970 kunne lufthavnen begynde at tage imod internationale flyvninger.

Lufthavnen åbnede i 1999 en ny terminal, kaldet Terminal 1. Den er på 42.000 kvadratmeter over to-etager, og har i alt 42 check-in skranker. Den nye terminal bruges til udenrigsflyvninger, mens den gamle efter en renovering nu bruges til indenrigs og businesstrafik. Den oprindelige terminalbygning fra 1938 bruges nu som luftfartsmuseum.

Galleri

Eksterne henvisninger 

 Lanzarote Lufthavns officielle hjemmeside   

Lufthavne i Spanien
Etableret i 1938
Lanzarote
Yesh Atid

Yesh Atid (hebraisk: יש עתיד) er et politisk parti i Israel, dannet i januar 2012 af den tidligere journalist Yair Lapid. Ved valget til Knesset i 2021 fik  partiet 17 pladser.

Leder 
Yair Lapid siden 2012.

Eksterne henvisninger 
 Partiets hjemmeside

Politiske partier i Israel
Ibiza Lufthavn

Ibiza Lufthavn  er en lufthavn i Spanien der betjener de Baleariske Øer Formentera og Ibiza. Den er beliggende syv kilometer sydvest fra Ibizas hovedby Ibiza.

Fra april til september er der meget chartertrafik med turister, hvorfor næste 85% af lufthavnens passagerer bliver betjent i de seks måneder. I 2012 betjente lufthavnen 5.555.071 passagerer.

Historie 
Lufthavnen blev etableret som en midlertidig militær lufthavn under den Spanske borgerkrig, og forblev åben efter konflikten til brug ved nødsituationer.

I 1949 åbnede man lufthavnen for indenrigs- og udenrigsflyvninger, men stoppede igen i 1951. Som en konsekvens af den stigende turistindustri på de Baleariske Øer, og især hos naboen Mallorca, at man i 1958 igen åbnede for civil lufttrafik. Den 1. april blev der officielt givet tilladelse, og inden årets udgang var der ruter til Palma de Mallorca, Barcelona, Valencia og Madrid.

Igennem årene er lufthavnen blev renoveret og udvidet flere gange, så den blev rustet til den stigende trafik med turister. I slutningen af 1990'erne betjente man over 3.6 millioner passagerer. Det tal var i 2012 vokset til 5.5 millioner passagerer, ligesom der blev foretaget 61.000 starter og landinger.

Galleri

Eksterne henvisninger 

 Ibiza Lufthavns officielle hjemmeside   

Lufthavne i Spanien
Etableret i 1949
Lufthavn
Virtuel assistent

En virtuel assistent (forkortes VA) er en selvstændig administrativ assistent, som arbejder på freelance-basis og løser opgaver for firmaer fra eget kontor. Ved at bruge en virtuel assistent kan firmaer nemt og fleksibelt tilkøbe en bred række af services uden at binde sig til ekstra faste omkostninger til kontorplads, udstyr og træning. Virtuelle assistenter er endnu ikke så brugte i Danmark, men er et velkendt fænomen i eksempelvis USA. 

Virtuelle assistenter har diverse støttefunktioner for firmaer indenfor forskellige brancher. Typiske opgaver inkluderer redigering (f.eks. af hjemmesider, reklamemateriale o.a.), eventkoordinering, rejsebooking, kundeservice gennem telefon og e-mail samt administration af online data.

Kommunikation vil normalt ske via internettet, e-mail, telefon, Skype eller fax. Derfor omtales en VAs ydelser som ”virtuelle”.

Referencer

Stillingsbetegnelser
Milas-Bodrum Lufthavn

Milas-Bodrum Lufthavn  er en lufthavn i Tyrkiet. Den er beliggende 36 kilometer nordøst for Bodrum og 16 kilometer syd for Milas.

Fra april til september er der meget chartertrafik med turister. I 2012 betjente lufthavnen 3.537.954 passagerer.

Historie 
Lufthavnen blev åbnet i 1997 efter en kort byggeperiode. Man havde i mange år diskuteret om der skulle etableres en lufthavn i området, da den blev anset som eksistensgrundlaget for udvikling af turismen i regionen. Da den ny lufthavnsterminal åbnede 1. april 1997, indså man hurtigt at der allerede var behov for mere plads. Allerede 30. april året efter kunne man så indvie en ny terminal, som udelukkende skulle betjene den internationale trafik. Der er cirka én kilometer imellem de to terminaler. 

En ny terminal der er designet til at håndtere 5 millioner passagerer om året, åbnede i juni 2012. Samme år overtog et privat firma driften af selve lufthavnen fra den tyrkiske regering. Den tidligere internationale terminal blev omdannet til indenrigsterminal.

Galleri

Eksterne henvisninger 

 Milas-Bodrum Lufthavns officielle hjemmeside   

Lufthavne i Tyrkiet
Etableret i 1997
Treviso Lufthavn

Treviso Lufthavn  er en lufthavn i Italien. Den er beliggende tre kilometer vest for Treviso i Treviso-provinsen, Veneto.

Lavprisflyselskabet Ryanair havde i oktober 2013 omkring 20 ruter fra Treviso, hvilket gjorde det til lufthavnens største operatør. I 2012 betjente lufthavnen 2.333.758 passagerer og havde 20.279 start- og landinger.

Historie 
Lufthavnen blev bygget i 1920'erne som en flyveplads til de lokale flyveklubber. I 1935 blev der givet tilladelse til kommerciel trafik, og fra 1938 blev området også brugt til militære formål. I 1950'erne var der en stor mængde trafik til Treviso, indtil Venedig-Tessera Lufthavn ved Venedig 20 km væk blev færdigbygget i 1960. Derefter var der kun civil trafik i begrænset omfang, og Treviso blev mest brugt af militæret.

I midten af 1990'erne forlod det italienske luftvåben Treviso Lufthavn, og man gik i gang med at udvikle stedet til at tage imod flere passagerer. I 2007 stod en ny lufthavnsterminal færdig, opkaldt efter billedhuggeren Antonio Canova. Lufthavnen bliver mest benyttet af lavprisflyselskaber som Ryanair og Wizz Air.

Eksterne henvisninger 

 Treviso Lufthavns officielle hjemmeside  

Lufthavne i Italien
Etableret i 1935
Treviso
Michael Almebäck

Michael Almebäck (født 4. april 1988 i Stockholm) er en professionel svensk fodboldspiller, der senest spillede for Örebro SK. Han er central forsvarsspiller.

Eksterne henvisninger 

 Michael Almebäck  Profil hos Brøndby IF
 Michael Almebäck, all-time Superligastatistik på Superstats.dk
 Michael Almebäck på Svenska Fotbollförbundets hjemmeside. 

Fodboldspillere fra Sverige
Fodboldspillere fra Brøndby IF
Fodboldspillere fra Club Brugge
Fodboldspillere fra Esbjerg fB
Fodboldspillere fra Örebro SK
Fodboldspillere fra IF Brommapojkarna
Uffe Christoffersen

Uffe Christoffersen (født 13. oktober 1947 i Hellerup) er en dansk maler.

Christoffersen er uddannet på Det Kongelige Danske Kunstakademi, hvor han her var elev hos den danske kunstmaler Egill Jacobsen, som var en del af kunstbevægelsen COBRA. Christoffersen var selv medlem af kunstsammenslutningen Violet Sol i 1974 og har siden 1994 været medlem af kunstsammenslutningen Corner. Uffe Christoffersen er født og opvokset i Danmark, men har siden 1990 boet i Sydfrankrig sammen med sin kone, kunstmaleren Annette Hoff-Jessen.

Christoffersen er især kendt for sin inspiration og motiv, tigeren. Kunstneren viser en meget farverig og ny-ekspressionistisk stil, som ikke er set siden COBRA.

Hæder 
 1973: Gerda Iversens Legat
 1979 & 1985: Bendix' Legat
 1986: Legat fra Statens Kunstfond
 1991: Ole Haslunds Legat 
 1992: Det treårige arbejdslegat fra Statens Kunstfond

Noter 
 

Uffe Christoffersen 
Galerie Birch 

Malere fra Danmark
Personer fra Hellerup
Danskere i 1900-tallet
Danskere i 2000-tallet
Grafikere fra Danmark
Arbejdsudbud

I standard-økonomisk tankegang er arbejdsudbuddet det samlede antal timer, som personerne i en befolkning ønsker at arbejde ved en given realløn (altså udbuddet af personer, der ønsker et arbejde, ikke udbuddet af job). 

En undersøgelse i 2015 fandt, at "en øgning af arbejdsudbuddet" tit bliver misforstået, så det opfattes som om, det betyder at skabe arbejdspladser.

Ændringer i arbejdsudbuddet 

Arbejdsudbuddet kan både ændre sig ved, at de personer, der allerede er i arbejdsstyrken, ønsker at arbejde flere eller færre timer (en såkaldt ændring på den intensive margin), og ved at nogle personer træder ind i eller ud af arbejdsstyrken (ændringer på den ekstensive margin). Denne skelnen har betydning, fordi det kan tænkes at være forskellige instrumenter, der påvirker arbejdsudbuddet på henholdsvis den ene og den anden måde. Således kan ændringer i en persons marginalskat tænkes at påvirke deres arbejdsudbud på den intensive margin, mens det snarere er ændringer i den gennemsnitlige skat på arbejdsindkomst, der vil påvirke på den ekstensive margin.

Ofte tænkes den enkelte at vælge sit arbejdsudbud ud fra en afvejning mellem fritid og forbrugsgoder. Flere arbejdstimer medfører højere indkomst og materielle forbrugsmuligheder, men samtidig et fald i fritiden for den pågældende person. Derfor vil en ændring i reallønnen have to forskellige virkninger på personens arbejdsudbud. Hvis reallønnen stiger, vil alternativomkostningen ved fritid blive større. Det medfører alt andet lige, at personen vil ønske at forøge sit arbejdsudbud, hvilket kaldes substitutionseffekten. Men hvis reallønnen stiger, vil personen samtidig tjene en højere indkomst ved et givet arbejdsudbud. Hvis fritid er et såkaldt normalgode - dvs. at efterspørgslen efter det forøges, når indkomsten stiger - vil denne højere indkomst i sig selv medføre, at personen vil ønske at arbejde færre timer for at "bruge" den højere indkomst på fritid; dette kaldes indkomsteffekten. Hvis substitutionseffekten er stærkere end indkomsteffekten, vil arbejdsudbuddet stige, når den disponible realløn stiger; hvis indkomsteffekten er stærkere end substitutionseffekten (evt. over et vist indkomstniveau), kan man få det fænomen, der kaldes den bagudbøjede arbejdsudbudskurve: At arbejdsudbuddet stiger med lønindkomsten indtil et vist punkt, hvorefter det igen vil begynde at falde.

Arbejdsudbud i den økonomiske politik 

At øge arbejdsudbuddet spillede i 2000'erne og starten af 2010'erne en vigtig rolle på den politiske dagsorden i Danmark. Det skyldtes ikke mindst de fremtidige demografiske udfordringer i kraft af forskydninger af antallet af mennesker i den arbejdsdygtige alder og de problemer med finanspolitisk holdbarhed, som den forventede befolkningsudvikling forårsagede. Begrebet var bl.a. i fokus under daværende beskæftigelsesminister Claus Hjort Frederiksen (V), og det store fokus blev videreført af Helle Thorning-Schmidts regering.

Se også 

 Arbejdsmarked
 Dynamiske effekter

Kilder 

Mikroøkonomi
Makroøkonomi
Arbejdsmarkedet
Carcassonne Lufthavn

Carcassonne Lufthavn  er en lufthavn i Frankrig. Den er beliggende tre kilometer vest for Carcassonne i den sydfranske region Languedoc-Roussillon.

Lavprisflyselskabet Ryanair var i oktober 2013 eneste selskab som havde ruter til lufthavnen. I 2012 betjente lufthavnen 395.361 passagerer. École nationale de l'aviation civile har placeret en afdeling på lufthavnens område.

Historie 
Lufthavnen åbnede 28. maj 1970 med en rute til Paris-Orly Lufthavn. Denne rute blev drevet indtil 2001 hvor selskabet Air Liberté blev fusioneret.

4. juni 1998 åbnede lavprisflyselskabet Ryanair for første gang en rute fra Carcassonne, da de begyndte flyvninger fra London Stansted Airport. Charleroi kom på rutekortet i 2001, mens Dublin Airport blev tilføjet 8. april 2005. Fra 2006 til 2010 åbnede Ryanair yderlige ti ruter, hvoraf de fire hurtigt lukkede igen.

Veolia Transport overtog i 2011 ejerskabet og driften af lufthavnen.

Eksterne henvisninger 

 Carcassonne Lufthavns officielle hjemmeside  

Lufthavne i Frankrig
Etableret i 1970
Aude
Kos Lufthavn

Kos-Hippokrates Lufthavn  er en lufthavn i Grækenland. Den er beliggende 26 kilometer vest for Kos by på øen Kos.

Om sommeren er der meget trafik med charterfly som bringer vesteuropæiske turister til øen. Lufthavnen betjener hvert år cirka 2 millioner passagerer.

Historie 
Lufthavnen åbnede 4. april 1964 med en start- og landingsbane på 1.200 meter. Lufthavnen skulle være med til at fremme turistindustrien på øen. I 1973 forlængede man landingsbanen til de nuværende 2.390 meter, så større passagerfly kunne lande. En ny lufthavnsterminal blev færdiggjort i 1980.

Eksterne henvisninger 

 Kos Lufthavn på airports-guides.com 

Lufthavne i Grækenland
Etableret i 1964
lufthavn
Forsatspapir

Forsatspapiret eller forsatsbladet (fra tysk Vorsatz, 'sat foran') er det papir som foran og bag i en bog er limet mellem bogblokken og bogomslaget.

Det tjener dels til pynt, dels til at styrke
bogblokkens forbindelse med bogbindets sider, forpermen og bagpermen. Det
består som regel af to hele blade og et halvt
(falsen), der tjener til dække over
hæftetrådenes ender på bindet, og et sådant
forsatspapir forbindes ved en lille ombøjning med
bogens andet og næstsidste ark.
At klistre forsatsbladet fast indvendig på sidepappet kaldes at anpappe. Det løse blad kaldes flyvebladet.

Forsatspapiret har ofte en anden kvalitet og farve end det øvrige papir i bogen.
Det kan også have et eget tryk, gerne med et dekorativt mønster. Tidligere var forsatspapiret ofte marmoreret.

Eksterne henvisninger 

 'Forsatspapir'  i Haandgerningsbog side 427 af N.C. Rom

Bøger
Trykning og typografi
Kristian Andersen (fodboldspiller)

Kristian Mamush Andersen (født 1. september 1994 i Danmark) er en professionel dansk fodboldspiller, som spiller midtbane for Hillerød fc.

Klubkarriere

Brøndby IF 
Kristian Andersen debuterede for Brøndby IF i 3-0-sejren over AGF den 10. marts 2013.

Kristian Andersen forlængede midt i marts 2013 kontrakten med Brøndby IF.

HB Køge 
Den 24. juli 2014 blev Andersen udlejet til HB Køge. Lejekontrakten ville udløbe i juni 2015. Aftalen blev den 30. juni 2015 gjort permanent.

Referencer

Eksterne henvisninger 

 Kristian Andersen  på hbkoge.dk

Fodboldspillere fra Danmark
Fodboldspillere fra Brøndby IF
Fodboldspillere fra HB Køge
Burgas Lufthavn

Burgas Lufthavn  er en lufthavn i Bulgarien. Den er beliggende en kilometer vest for Sarafowo, 10 km fra centrum af Burgas i den østlige del af landet. Imellem Burgas og lufthavnen ligger Atanasovskosøen.

Om sommeren ankommer der en stor mængde charterfly med turister. I 2012 betjente lufthavnen 2.380.536 passagerer og havde 18.856 start- og landinger, ligesom 2.281 tons fragt blev ekspederet. Dette gjorde den til landets anden travleste efter Sofia Lufthavn.

Historie 
Det franske selskab CIDNA (nu en del af Air France) åbnede 27. juni 1927 en radiostation ved området hvor Burgas Lufthavn kom til at ligge. I kontrakten med den bulgarske regering, var det beskrevet at alle ansatte i Burgas Lufthavn skulle være bulgarske.

Den 29. juni 1947 begyndte Balkan Bulgarian Airlines med indenrigsflyvninger mellem Burgas, Plovdiv og Sofia ved hjælp af et Junkers Ju 52 fly. I 1950'erne og 1960'erne blev lufthavnen udvidet og moderniseret, og en landingsbane af beton blev opført. I 1970 blev lufthavnen betjente lufthavnen 45 internationale destinationer.

Fraport (Fraport AG Frankfurt Airport Services Worldwide) overtog i 2006 driften af Burgas og Varna Lufthavne på en 35 år lang kontrakt. Her blev selskabet forpligtiget til investeringer på 500 millioner euro.

Den 18. juli 2012 sprang en selvmordsbomber sig selv i luften i en bus med israelske turister, som netop var ankommet med fly fra Tel Aviv. Eksplosionen dræbte syv og sårede 32 personer.

Eksterne henvisninger 

 Burgas Lufthavns officielle hjemmeside

Referencer 

Lufthavne i Bulgarien
Etableret i 1927
Maikon Orellana

Maikon Orellana (født 12. November 1993 i Chalatenango) er en professionel fodboldspiller fra El Salvador, som spiller for den svenske klub Jönköpings Södra IF.

Eksterne henvisninger 

Fodboldspillere fra El Salvador
Fodboldspillere fra Brøndby IF
Fodboldspillere fra Jönköpings Södra IF
Angribere (fodbold)
Helge Jensen

Helge Jensen er navnet på flere personer:

 Helge Jensen (officer) (1896-1961) – dansk officer og femkæmper
 Helge Jensen (maler) (1899-1986) – dansk maler (Helge Daner Jensen)
 Helge Jensen (chefredaktør) (1910-2005) – dansk chefredaktør
Se også:
 Helge Topsøe-Jensen (1896-1976) – dansk biblioteksmand og litteraturhistoriker
Rush

Rush er et engelsk ord, der kan have flere betydninger (bl.a. som substantiv "fremstormen", "tilstrømning" eller som verbum "styrte af sted"). Rush kan også betyde:

Musik 
 Rush (band), et canadisk band
 Rush (Rush album) − Rush album fra 1974
 Rush 2112 − et Rush-album
 "Rush", en sang fra 1993 med Depeche Mode på albummet Songs of Faith and Devotion''
 "Rush Rush" en sang fra 1983 med Debbie Harry
 "The Rush", en sang fra 1991 med Luther Vandross

Steder

Irland 
 Rush, Irland, en by i Irland

USA 
 Rush, Colorado
 Rush, Kentucky
 Rush, New York
 Rush City, Minnesota
 Rush County, Indiana
 Rush County, Kansas
 Rush Valley, Utah

Film og tv 
 Rush (film fra 1983) − en sciencefiction film instrueret af Anthony Richmond
 Rush (film fra 1991) − en kriminalfilm instrueret af Lili Fini Zanuck
 Rush (film fra 2002) − en Bollywood thrillerfilm instrueret af Shamin Desai
 Rush (film fra 2013) − en film om Formel 1 instrueret af Ron Howard
 Rush Hour (film) − en film
 Rush Hour 2 − en film
 Rush Hour 3 − en film

Andet 
 Rush (spilstrategi)
 Rush (wrestler) − ringnavn for den mexikanske professionelle wrestler William Muñoz
 Rush University − i Chicago, Illinois
United (Nik & Jay-album)

United er det femte studiealbum af den danske popgruppe Nik & Jay. Det udkom den 28. oktober 2013 på Nexus Music og Copenhagen Records, blot otte måneder efter udgivelsen af den digitale EP Copenhagen Pop Cartel i marts måned. Albummet indeholder også hitsinglerne "United" og "Ocean of You" fra samme EP, samt den nye single "#pæntnejtak", der udkom som første single den 6. september 2013. United debuterede som nummer to på album-hitlisten, med 3855 solgte eksemplarer i den første uge. I december modtog albummet guld for 10.000 solgte eksemplarer. United var det 14. mest solgte album i 2013 i Danmark.

United omhandler ifølge Nik & Jay Danmark: "Det er et album til Danmark. Det er et album om Danmark. Det er os to mod og med denne her lille elskværdige og samtidig udfordrende geografiske plet på landkortet, som vi kalder hjem." Albummet har fået titlen United efter singlen af samme navn, der er skrevet i samarbejde med Aura Dione. Nik & Jay overvejede bl.a. titlerne Novembervej og Billeder af hende, men valgte United da "vi sammen skal løfte opgaven. Hver dag vælge det kreative, og fordi "United" var starten til endnu et nyt Nik & Jay-kapitel. Det er samtidig et udtryk for det fællesskab og sammenhold, vi har her i vores musikalske kollektiv. Kald os bare musikalske blodbrødre."

Spor 

Noter
 angiver co-producer

Hitlister og certificeringer

Ugentlige hitlister

Årslister

Certificeringer

Kilder 

Album fra 2013
Nik & Jay-album
Helge Jensen (officer)

Helge Jens Constantin Jensen (12. maj 1896 i København – 2. december 1961) var en dansk officer og femkæmper.

Han var søn af direktør William Jensen (død 1939) og hustru Olga født Larsen, blev premierløjtnant 1918, forrettede tjeneste i den franske hær 1922-23, gennemgik Hærens Officersskoles generalstabsklasse 1928-30, blev kaptajn 1932 og var i Pyrenæerne som stabschef i Commission de non Intervention en Espagne 1937-39. Efter overfaldet på den danske hær og flåde 1943 meldte han sig til Den Danske Brigade i Sverige, hvor han indgik fra 1. maj 1944, blev bataljonschef for 1. bataljon og kom tilbage til Danmark ved Befrielsen.

Efter krigen blev han oberstløjtnant 1945, oberst i fodfolket samme år, chef for fodfolkspioner-kommandoet 1945 og for 7. regiment 1949.

Helge Jensen deltog som femkæmper i OL 1924 og 1928. Han blev skandinavisk mester på sabel 1925 og danmarksmester på sabel og kårde fler gange, sidst 1936.

Han var Kommandør af Dannebrogordenen, Dannebrogsmand og bar Hæderstegnet for god tjeneste ved Hæren.

Jensen blev gift 18. november 1935 med My Skov (23. september 1903 i Odense - ?), datter af stabssergent Cristen Skov (død 1924) og hustru Anne Catrine født Jensen (død 1928).

Kilder 
 
 Kraks Blå Bog 1957

Eksterne henvisninger 
 

Personer i Kraks Blå Bog (afdøde)
Personer fra København
Den Danske Brigade
Officerer fra Danmark
Kommandører af Dannebrog
Danskere i 1900-tallet
Moderne femkæmpere fra Danmark
Fægtere fra Danmark
Danskere i fremmed militær tjeneste